มีก้อนแข็ง ไม่ได้นูนขึ้นมาจากผิว แต่กดได้ก้อนเคลื่อนที่ได้ หน้าหูทั้งสองข้าง บริเวณใกล้ข้อต่อขากรรไกร ไม่เจ็บ ไม่แดง เป็นมานานหลายเดือน ไม่ได้รู้สึกว่าใหญ่ขึ้น อยากทราบว่าปกติหรือเปล่าครับ หรือเป็นพวกเกี่ยวกับต่อมน้ำลายไหม เพิ่มเติม ผมมีฟันผุแต่ไม่ได้รักษามานานแล้ว ไม่รู้เกี่ยวกันไหม
สวัสดีค่ะ ก้อนนูนๆที่หน้าหูอาจเกิดจากถุงน้ำบางชนิดหรือถุงซีสต์ เนื้องอกของต่อมไขมัน เนื้องอกของเส้นเลือด เนื้องอกบริเวณต่อมน้ำลาย ต่อมน้ำเหลืองโตตามหลังการติดเชื้อบริเวณหู คอ จมูก หรือในช่องปากเป็นต้นแนะนำพบแพทย์เพื่อตรวจร่างกายเพิ่มเติมให้ได้การวินิจฉัยที่แน่นอนค่ะ หากก้อนกดเจ็บ ปวด บวม โตเร็ว ให้รีบไปพบแพทย์ และควรไปรักษาเรื่องฟันผุด้วยการดูแลตัวเองเบื้องต้น ไม่ไปกดหรือบีบที่ก้อน หรือเอายาอะไรไปทาเอง สังเกตอาการดังกล่าวไป